EASIT - Lahek dostop do usposabljanja za socialno vključenost
To je Enota 4 - Poklic
Element 1 - Osebne veščine
Ključni elementi osebnih veščin
Ta video je delo RTV Slovenija in Zavoda RISA.
Animacija nudi uvid v potrebne osebne veščine
za izdelavo kakovostnih lahko razumljivih informacij.
Ker druga učna gradiva prispevajo predvsem k razvoju trdih veščin,
se ta video posveča večinoma mehkejšim veščinam.
Torej mislite, da imate to, kar potrebuje strokovnjak
na področju lahko razumljivih informacij?
So vaše osebne veščine že na mestu?
Katere veščine naj bi to bile?
Predstavili bomo nekatere.
Kritično mišljenje je sposobnost ali veščina,
ki nam omogoča racionalno in jasno razmišljanje.
To je ključna veščina za pripravo kakovostnih lahko razumljivih informacij.
V poplavi dejstev moramo biti sposobni prepoznati
vse pomembne informacije.
Ključno je razumevanje povezav med učinki in idejami.
Ključna je tudi natančnost.
Biti moramo analitični, pa tudi inovativni in ustvarjalni.
Tako bomo našli najboljše rešitve.
Zvedavost bi lahko uvrstili pod kritično mišljenje.
Ker je zelo pomembna,
jo vzemimo pod drobnogled.
Če želimo priti do kakovostnih lahko razumljivih rešitev,
ki so uporabne, moramo biti pripravljeni na učenje.
Bodite radovedni.
Uporabite domišljijo.
Sebi in drugim postavljajte prava vprašanja.
Naj bo radovednost vaš kompas.
Pot do uspeha je tlakovana s prizadevanji.
Prožnosti smo dali prednost pred cilji in upravljanjem s časom,
saj boste morali biti precej prilagodljivi in dinamični.
Včasih vam ljube rešitve preprosto ne delujejo.
V redu je, če jih izpustite.
Vrnite se na začetek in najdite boljše.
Če boste želeli, da bodo lahko razumljive informacije resnično uporabne,
boste morda morali tu in tam opustiti nekatere od svojih prepričanje in starih praks.
V splošnem lahko cilje razdelimo na kratko- in dolgoročne.
Kratkororčni cilji nam pomagajo doseči dolgoročne cilje.
Biti morajo SMART-
specifični, merljivi, dosegljivi, realni in časovno omejeni.
Za učinkovito doseganje ciljev je na voljo veliko napotkov in trikov.
Naš edini nasvet je, da si ciljev ne postavljajte prenizko ali previsoko.
Postavljanje ciljev je proces, zato se ne bojte prilagajati svojih ciljev.
Prožnost, še pomnite?
Če želite s svojim časom dobro upravljati, morajo biti vaši cilji in naloge natančno definirani.
Dober menedžer mora znati
postavljati prioritete, delati sezname in dodeljevati naloge.
A tudi počivati.
Svet informacij se pogosto vrti hitro.
Hitro se spreminja.
Za učinkovito upravljanje s časom obstaja veliko učinkovitih orodij.
Nekatere predstavljamo v video predavanju Orodja za upravljanje s časom in delom.
Morda je dobro, da si ga date na urnik
in ob prvi priliki opravite s to nalogo.
Ste lahko objektivni glede dela, ki ga opravite?
Čestitke, če vam to že uspeva.
Samorefleksija je tista veščina, ki omogoča strokovno rast.
Postavljajte si težka vprašanja in izzive.
Vzporedno s strokovno rastjo
bo vaše delo postajalo za končne uporabnike dragocenejše in uporabnejše.
Vedno bodimo potrpežljivi, a nikoli leni.
S temi besedami se lahko na dnevni ravni poistoveti
veliko strokovnjakov.
Do lahkih informacij ni lahko priti.
Najpogosteje gre za trdo delo.
Nekatere stvari zahtevajo čas.
Ko boste razvijali svoje tehnične in druge veščine,
boste opazili, da za svoje naloge porabite vedno manj časa.
Vseeno pa boste morda za učenje tega, kako težke stvari narediti lahke, porabili veliko časa.
Včasih je lahko razumljive informacije
težko pripraviti.
Do sedaj smo večinoma govorili o takoimenovanih mehkih osebnih veščinah.
Veščine pisnega komuniciranja spadajo
med trše veščine.
Do določene mere se jih lahko naučimo v šoli ali delavnici.
Za njihovo učinkovito uporabo boste verjetno potrebovali
nekatere zahtevne veščine, kot so pisanje na računalnik,
veščine informacijske tehnologije
in poznavanje jezika.
Morda se boste odmaknili od pisanega in govorjenega jezika
in svoje delo posvetili fotografiranju, ilustriranju
ali tehničnim vidikom lahko razumljivih informacij.
V tem primeru boste morali razviti različne druge temeljne veščine.
Vseeno so primeri mehkih veščin z našega seznama
ključni za delo na tem področju.
Za konec še to-
vedno si prizadevajte za kakovost lahko razumljivih informacij.
S tem boste prepoznali veščine, ki jih morate še razvijati,
in znanje, ki ga še morate pridobiti.
Srečno!
Scenarij je delo Zavoda RISA in RTV Slovenija.
Grafično oblikovanje in animacija sta delo Blaža Zajca.
Produkcija RTV Slovenija, 2021.